Мома жељка свог војна
Збирајте се, збирајте се,
Друшће, на седељку, друшће на седељку!
Да клнемо, да клнемо
Мајћу дунђерову, мајћу дунђерову.
Сви дунђери, сви дунђери
О'тоше, дојдоше, о'тоше дојдоше,
А мој војно, а мој војно —
Отиде, не дојде, отиде не дојде.

Црна горо, црна горо,
Он је много личан, он је много личан:
Мазна барла, мазна барла
На ћелаву главу, на ћелаву главу,
Мале чижме, мале чижме
На патраве ноге, на патраве ноге,
Чив' пиштољи, чив' пиштољи
На горели груди, на горели груди,
Танка пушка, танка пушка
На гола рамена, на гола рамена.

Црна горо, црна горо,
Он је много личан, он је много личан.
Црна горо, црна горо,
Кажи му нек дојде, кажи му нек дојде.

Црна горо, црна горо,
Кажи му нек дојде, кажи му нек дојде,
Казал би му, казал би му,
Ал' га не познавам, ал' га не познавам.

Извори 
 Братство Бр.11 1906